
KLASA: 601-02/26-01/
URBROJ: 2176-4-01-26-2
Novska, 30. listopada 2026.


Na temelju članka 29. Zakona o ustanovama (NN 76/93, 29/97, 47/99, 35/08, 127/19, 101/23, 145/23, 145/24, 146/25, 22/26, 145/23, 145/24, 146/25 i 22/26) članka 11., stavak 2. Statuta Dječjeg vrtića „Radost“ Novska i članka 37. Statuta Grada Novske ("Službeni vjesnik 8/21 i 13/23), na zahtjev Dječjeg vrtića Radost Novska, Gradsko vijeće Grada Novske  na  10. sjednici održanoj dana 30. listopada 2026. godine donijelo je

ZAKLJUČAK
o izdavanju prethodne suglasnosti Dječjem vrtiću Radost Novska na
proširenje djelatnosti 

I.
Izdaje se Dječjem vrtiću Radost Novska (u daljnjem tekstu: Vrtić) prethodna suglasnost na proširenje djelatnosti i to za obavljanje programa redovitog desetosatnog programa predškolskog odgoja i obrazovanja te skrbi o djeci rane i predškolske dobi u novom područnom objektu „Regoč“,  Kozarice 81, Novska.

II.
Ovaj Zaključak objavit će se u „Službenom vjesniku“ Grada Novske.

OBRAZLOŽENJE
Odluke o izdavanju prethodne suglasnosti Dječjem vrtiću Radost Novska na proširenje djelatnosti 

PRAVNI TEMELJ:

Člankom 29. Zakona o ustanovama (NN 76/93, 29/97, 47/99, 35/08, 127/19, 101/23, 145/23, 145/24, 146/25, 22/26, 145/23, 145/24, 146/25 i 22/26) propisano je da Odluku o promjeni djelatnosti donosi upravno vijeće ustanove uz prethodnu suglasnost osnivača, ako zakonom ili aktom o osnivanju nije drugačije određeno. 

Također, u glavi II.  – Odnosi vrtića i osnivača, u članku  11., podstavak 2. Statuta Dječjeg vrtića „Radost“ Novska određeno je da  Tijela Vrtića ne mogu bez suglasnosti osnivača  odlučiti o promjeni djelatnosti Vrtića. Kako Statutom Dječjeg vrtića „Radost“ Novska nije određeno koje tijelo je u ime Grada Novske određeno izdavati suglasnost o promjeni djelatnosti, ovlast u tom slučaju ima Gradsko vijeće. 
		 
OBRAZLOŽENJE:

Dječji vrtić Radost Novska (u daljnjem tekstu: Vrtić) podnio je zahtjev Gradu Novskoj za izdavanje prethodne suglasnosti na  proširenje djelatnosti Vrtića, o čemu je Upravno vijeće Dječjeg vrtića Radost Novska donijelo Odluku kojom se utvrđuje prijedlog za proširenje djelatnosti.

Naime, do izgradnje novog vrtića, potrebno je proširiti prostorne kapacitete vrtića,  kako bi se u vrtić upisala djeca koja su nakon provedenih upisa ostala neupisana. 

Dječji vrtić predložio  da se novi područni objekt Dječjeg vrtića Radost Novska organizira u Kozaricama, u objektu područne škole gdje bi se obavljao program redovitog desetosatnog programa predškolskog odgoja i obrazovanja te skrbi o djeci rane i predškolske dobi. 

Također, u članku 11., točka 4. Zakona o predškolskom odgoju i naobrazbi  određeno je ako se tijekom obavljanja djelatnosti promijeni sjedište dječjeg vrtića, odnosno prostor u kojem dječji vrtić obavlja djelatnost ili dio djelatnosti ili se promijeni drugi uvjet propisan zakonom i na temelju zakona donesenim propisom za obavljanje djelatnosti dječjeg vrtića, dječji vrtić je dužan prije početka rada u promijenjenim uvjetima podnijeti zahtjev za izdavanjem rješenja o početku rada u promijenjenim uvjetima  od nadležne službe, a jedan od uvjeta za donošenje pozitivnog rješenja je i prethodno izdana suglasnost osnivača o proširenju djelatnosti.  

S obzirom navedeno, gradonačelnica predlaže donošenje Odluke o izdavanju suglasnosti o proširenju djelatnosti Dječjeg vrtića Radost Novska.

Upravni odjel za društvene djelatnosti, pravne poslove i javnu nabavu

							           PROČELNICA

						                       Sonja Marohnić Horvat, dipl.iur.

